Nafarroako Parlamentuko Mahaiak, 2019ko abenduaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Marta Álvarez Alonso andreak aurkezturiko galdera, Nafarroako Gobernuaren tutoretzapean dauden adingabe atzerritarrak nahastuta ageri izan diren liskarrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko abenduaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Hedabide batean jasotako albisteen arabera, Nafarroako Gobernuaren tutoretzapean dauden adingabe atzerritarrak nahastuta egon dira hainbat liskarretan; horietako batean, hiru udaltzain zauritu dira, eta beste batean, berriz, bi adingabe zauritu dira (horietako bat, larri). Eskubide Sozialetako Departamentuak zer neurri hartu du edo hartuko du gisa horretako gertakariak gertatzen jarraitzea ekiditeko?

Iruñean, 2019ko abenduaren 11n

Foru parlamentaria: Marta Álvarez Alonso